
Mae’r adnoddau hyn yn cefnogi’r fideo o’r dasg ymarferol Electrolysis hydoddiannau dyfrllyd, sydd ar gael yma: rsc.li/4lmmadY 
Deilliannau a fwriedir
Mae’n bwysig bod pwrpas pob sesiwn ymarferol yn glir o’r cychwyn cyntaf ac mae diffinio’r deilliannau dysgu a fwriedir yn helpu i gyfnerthu hyn. Gellir categoreiddio deilliannau fel rhai ymarferol, yr hyn mae’r dysgwyr yn mynd i’w wneud â gwrthrychau, a rhai meddyliol, yr hyn mae’r dysgwyr yn mynd i’w wneud â syniadau i ddangos eu dealltwriaeth. Rydym wedi cynnig rhai awgrymiadau gwahaniaethol ar gyfer y sesiwn ymarferol hon. Gallwch ganolbwyntio ar ddim ond un neu ddau, neu wneud addasiadau ar sail anghenion eich dysgwyr. (Darllenwch ragor yn rsc.li/2JMvKa5.)
Meddyliwch sut gallwch chi rannu’r deilliannau a’r gwerthusiad â dysgwyr, gan eu grymuso i gyfeirio eu dysgu eu hunain.

Effeithiol ar lefel is	Mae’r myfyrwyr yn gallu gwneud y
canlynol yn gywir:
· Dilyn cyfarwyddiadau
· Defnyddio goglau diogelwch ac ymwybyddiaeth o beryglon
cemegion a’r angen i olchi dwylo ar y diwedd
· Rhoi cynnig ar gydosod y gylched electrolysis ar ôl gwylio
arddangosiad syml a gyda diagram
· Gwneud arsylwadau syml am yr electrodau
Effeithiol ar lefel uwch	Mae’r myfyrwyr yn gallu gwneud y
canlynol yn gywir:
· Cydosod y gylched electrolysis yn iawn heb fawr ddim ymyrraeth
· Casglu a phrofi am nwy hydrogen ac ocsigen

Mae’r myfyrwyr yn gallu:
· Cofnodi arsylwadau syml
· Cysylltu arsylwadau ag electrod positif neu negatif
· Adnabod ïonau mewn hydoddiannau
· Gweithio allan pa ïon sydd wedi adweithio wrth bob electrod ar sail arsylwadau



Mae’r myfyrwyr yn gallu:
· Rhagfynegi pa ïon fydd yn adweithio wrth bob electrod
· Defnyddio’r gyfres adweithedd i egluro pa ïon fydd yn adweithio wrth bob electrod
· Ysgrifennu hanner hafaliadau
· Adnabod ai ocsidiad ynteu rydwythiad a ddigwyddodd mewn hanner hafaliad

